cyanic-selkie/wikianc huggingface dataset:
Μαρίνα (τηλενουβέλα, 2006)
Πλοκή
Η Μαρίνα είναι μια ατίθαση κοπέλα που της αρέσει να διασκεδάζει, και που κερδίζει το ψωμί της οδηγώντας ένα θαλάσσιο ταξί που μεταφέρει τουρίστες στο πανέμορφο Ακαπούλκο. Ο κόσμος της Μαρίνας γκρεμίζεται, όταν η μητέρα της πεθαίνει απρόσμενα, και η Μαρίνα αναγκάζεται να μετακομίσει στο σπίτι των Αλαρκόν Μοράλες, μιας πλούσιας οικογένειας, που δεν είναι καθόλου προετοιμασμένη να καλωσορίσει αυτή τη ταπεινή κοπέλα με ανοιχτές αγκάλες. Στο σπίτι, η Μαρίνα θα πρέπει να αντιμετωπίσει το κακό και τη περιφρόνηση, ενώ ταυτόχρονα θα βρει καταφύγιο και στοργή στο πρόσωπο του παντοδύναμου πολυεκατομμυριούχου Γκιγιέρμο Αλαρκόν Ερρέρα, που είναι ο θείος της.
Αυτές οι δύο γυναίκες θα κάνουν ότι περνά από το χέρι τους για να αποτρέψουν τη Μαρίνα και τον Ρικάρδο να βρουν μαζί την ευτυχία. Ωστόσο, η αγάπη που ενώνει τη Μαρίνα και τον Ρικάρδο είναι τόσο δυνατή που τους οδηγεί σύντομα στο γάμο. Η Μαρίνα μαθαίνει ότι είναι έγκυος και ενημερώνει τον Ρικάρδο, ο οποίος όμως δεν πιστεύει ότι το παιδί δεν είναι δικό του, αφού η Βερόνικα και η Αλμπέρτα θα γεμίσουν το μυαλό του με ψέματα, πείθοντας τον ότι το μωρό δεν είναι δικό του αλλά του Ελίας, του αδερφού του, μιας και σύμφωνα με τις δύο γυναίκες, ο Ελίας είναι ο εραστής της Μαρίνας.
Ο Ρικάρδο θα εγκαταλείψει τη Μαρίνα, αφήνοντας τη μόνη και αβοήθητη. Εν μέσω αυτής της δύσκολης κατάστασης, η Μαρίνα θα γεννήσει το μωρό της, αλλά θα χάσει τα λογικά της και θα δώσει το μωρό στη πρώτη γυναίκα που θα συναντήσει στο δρόμο.
Εξωτερικοί σύνδεσμοι
Κατηγορία:Αμερικανικές ισπανόφωνες τηλεοπτικές σειρές Κατηγορία:Τηλενουβέλες
Ρωσική Ολυμπιακή Επιτροπή
Η Ρωσική Ολυμπιακή Επιτροπή (ρωσικά: Олимпийский комитет России, ОКР, πλήρες όνομα: Общероссийский союз общественных объединений «Олимпийский комитет России», Πανρωσική Ένωση Δημοσίων Συνδέσμων «Ρωσική Ολυμπιακή Επιτροπή») είναι η εθνική ολυμπιακή επιτροπή που εκπροσωπεί τη Ρωσία.
Εργάζεται προς την κατεύθυνση της ενσωμάτωσης του παραδοσιακού ρωσικού εθνικού αθλήματος, μπάντι, στους Χειμερινούς Ολυμπιακούς Αγώνες.
Εξωτερικοί σύνδεσμοι
Κατηγορία:Εθνικές Ολυμπιακές Επιτροπές Κατηγορία:Αθλητισμός στη Ρωσία
Φρειδερίκος της Πρωσίας (1911-1966)
Ο Φρειδερίκος, γερμ. Friedrich (19 Δεκεμβρίου 1911 - 20 Απριλίου 1966) από τον Οίκο των Χοεντσόλερν ήταν πρίγκιπας της Πρωσίας.
Βιογραφία
Ήταν ο τέταρτος γιος του Γουλιέλμου διαδόχου της Γερμανίας και της Καικιλίας, κόρης του Φρειδερίκου-Φραγκίσκου Γ΄ μεγάλου δούκα του Μεκλεμβούργου-Σβερίν.
Το 1966 απεβίωσε στον ποταμό Ρήνο σε ηλικία 55 ετών και τάφηκε στο κάστρο Χοεντσόλερν.
Οικογένεια
Νυμφεύτηκε το 1945 τη λαίδη Μπρίγκιντ Γκίννες, κόρη του Ρούπρεχτ Γκίννες 2ου κόμη του Άιβη. Ο γάμος ήταν μοργανατικός και είχε τέκνα:
Doğuş Yayın Grubu
Ο Doğuş Yayın Grubu είναι τουρκικός όμιλος μέσων ενημέρωσης, μέρος του ομίλου Doğuş. Έδρα του ομίλου είναι η Κωνσταντινούπολη στην Τουρκία. Ο όμιλος κατέχει το κανάλι ειδήσεων NTV (από το 1999) και το κανάλι ψυχαγωγίας Star TV (από το 2011). Από το 2009 έως το 2013 δημοσίευε το ιστορικό περιοδικό NTV Tarih. Άλλοι ανταγωνιστικοί ραδιοτηλεοπτικοί φορείς της Τουρκίας είναι η Doğan Yayın Holding, η Ciner Yayın Holding και η Turkuvaz Medya Grubu.
Εξωτερικοί σύνδεσμοι
Κατηγορία:Μέσα Μαζικής Ενημέρωσης της Τουρκίας
Εποχή της αεριώθησης
thumb|300x300px|Το [[de Havilland Comet ήταν το πρώτο αεριωθούμενο επιβατικό αεροσκάφος για εμπορική χρήση και τέθηκε σε υπηρεσία στις 9 Ιανουαρίου 1951.]] Η Εποχή της Αεριώθησης είναι η περίοδος στην ιστορία της αεροπορίας που χαρακτηρίζεται από την έλευση των αεροσκαφών που τροφοδοτούνται από κινητήρες με στρόβιλους, και την κοινωνική αλλαγή που επέφεραν αυτά.
Τα επιβατικά αεροσκάφη είχαν την δυνατότητα να πετούν ψηλότερα, γρηγορότερα και σε μεγαλύτερη απόσταση από τα παλαιότερα ελικοφόρα με κινητήρες πιστονιών, κάνοντας τα υπερηπειρωτικά και τα διηπειρωτικά ταξίδια αρκετά ταχύτερα και ευκολότερα : για παράδειγμα, αεροσκάφη που αναχωρούσαν από την Βόρεια Αμερική και διέσχιζαν τον Ατλαντικό Ωκεανό (και αργότερα, τον Ειρηνικό Ωκεανό) μπορούσαν πλέον να πετάξουν στον προορισμό τους χωρίς στάση, δίνοντας για πρώτη φορά τη δυνατότητα για πρόσβαση σε όλο τον κόσμο με ταξίδια που διαρκούσαν μια ημέρα. Αφού τα μεγάλα αεριωθούμενα επιβατηγά μπορούσαν να μεταφέρουν περισσότερους επιβάτες από τα πιστονοκίνητα αεροπλάνα, η τιμή των αεροπορικών εισητηρίων μπορούσε να μειωθεί (σε σχέση με τον πληθωρισμό), και έτσι άνθρωποι από μεγαλύτερο εύρος κοινωνικών τάξεων μπορούσαν να ταξιδέψουν πέρα από τις χώρες τους.
Πέρα από τα απλά αεριωθούμενα, οι στροβιλοκίνητοι ελικοφόροι κινητήρες είχαν βελτιώσεις στους κινητήρες πιστονιών τους παρέχοντας ομαλή διαδρομή και καλύτερη αποτελεσματικότητα καυσίμων. Μια εξαίρεση στην κυριαρχία των αεριωθούμενων από τα μεγάλα επιβατηγά αεροπλάνα ήταν τα μοντέλα ελικοστροβιλοκινητήρα αντίθετης περιστροφής όπως το Tu-114 (πρώτη πτήση το 1957). Αυτό το αεροπλάνο είχε τη δυνατότητα να καλύψει ή ακόμη να περάσει την ταχύτητα, χωρητικότητα και εμβέλεια των συνηθισμένων αεριωθούμενων. Ωστόσο, η χρήση τέτοιων κινητήρων σε μεγάλα αεροσκάφη περιορίστηκε αποκλειστικά σε στρατιωτική χρήση μετά το 1976.
Η εισαγωγή των υπερηχητικών επιβατικών αεροσκαφών τύπου Κονκόρντ σε υπηρεσία το 1976 αναμενόταν να φέρει παρόμοιες κοινωνικές αλλαγές, αλλά το αεροσκάφος δεν είχε ποτέ εμπορική επιτυχία. Μετά από 2,5 δεκαετίες σε υπηρεσία, μια θανάσιμη συντριβή κοντά στο Παρίσι τον Ιούλιο του 2000 καθώς και άλλοι παράγοντες οδήγησαν τελικά στην διακοπή των πτήσεων των Κονκόρντ το 2003. Αυτή ήταν η μοναδική απώλεια στην υπερηχητική μεταφορά στην πολιτική αεροπορία. Μόνο ένα ακόμη μοντέλο υπερηχητικής μεταφοράς χρησιμοποιήθηκε στην πολιτική αεροπορία, το Σοβιετικό Tu-144, αλλά σύντομα αποσύρθηκε εξαιτίας του υψηλού κόστους συντήρησης και άλλων θεμάτων. Οι McDonnell Douglas, Lockheed και Boeing ήταν τρεις Αμερικανικές βιομηχανίες που αρχικά σχεδίαζαν να αναπτύξουν μοντέλα υπερηχητικών μεταφορών από την δεκαετία του 1960, αλλά τα σχέδια εγκαταλήφθηκαν για διάφορους αναπτυξιακούς, χρηματικούς και πρακτικούς λόγους.
Προέλευση
Ο όρος «Εποχή της Αεριώθησης» εμφανίστηκε για πρώτη φορά στα τέλη της δεκαετίας του 1940. Αυτή την περίοδο, η μοναδική παραγωγή αεριωθούμενων αεροσκαφών ήταν για στρατιωτικά μοντέλα, τα περισσότερα εκ των οποίων ήταν μαχητικά αεροσκάφη. Η έκφραση αυτή αντικατοπτρίζει την αναγνώριση της επιρροής που είχαν φέρει οι κινητήρες αεριώθησης, ή θα το έκαναν σύντομα, μια ριζική αλλαγή στη αεροναυτική και την αεροπορία.
Κατά μία άποψη, η εποχή της αεριώθησης ξεκίνησε με την εφεύρεση των κινητήρων αεριώθησης τις δεκαετίες 1930 και 1940. Στην ιστορία της στρατωτικής αεροπορίας ξεκίνησε το 1944 με την εισαγωγή σε υπηρεσία του βομβαρδιστικού αεροσκάφους αναγνώρισης Arado Ar 234 και του μαχητικού Messerschmitt Me 262 κατά τη διάρκεια του Β΄ Παγκοσμίου Πολέμου. Στην πολιτική αεροπορία η εποχή της αεριώθησης ξεκίνησε στην Βρετανία το 1952 με την πρώτη προγραμματισμένη πτήση του επιβατικού de Havilland Comet και στην Αμερική λίγα χρόνια αεργότερα με τα πρώτα Αμερικανικά αεριωθούμενα επιβατικά αεροσκάφη.
Πολιτική αεροπορία
Το Βρετανικό de Havilland Comet ήταν το πρώτο επιβατικό αεριωθούμενο αεροσκάφος που πέταξε (1949), τέθηκε σε υπηρεσία (1952), και πραγματοποιούσε τακτικά υπερατλαντικά δρομολόγια (1958). Κατασκευάστηκαν εκατόν δεκατέσσερα αεροσκάφη όλων των τύπων του. Ωστόσο, το πρώτο επιβατικό αεριωθούμενο αεροσκάφος που πραγματοποιούσε συνεχόμενα και αξιόπιστα δρομολόγια ήταν το Σοβιετικό Tupolev Tu-104 (κατασκευάστηκαν 201) το οποίο ήταν το μοναδικό επιβατικό αεροσκάφος που επιχειρούσε σε όλο τον κόσμο μεταξύ 1956 και 1958 (το Comet είχε αποσυρθεί το 1954 εξαιτίας θεμάτων με κατασκευαστικές αστοχίες). Τα Comet και Tu-104 ξεπεράστηκαν αργότερα σε αριθμό παραγωγής από τα Αμερικανικά Boeing 707 (το οποίο τέθηκε σε υπηρεσία το 1958) και Douglas DC-8, το οποίο τέθηκε σε υπηρεσία τα επόμενα χρόνια. Σε άλλους τύπους αυτής της περιόδου συμπεριλαμβάνεται το Γαλλικό Sud Aviation Caravelle.
Όταν το Boeing 707 ξεκίνησε δρομολόγια μεταξύ Νέας Υόρκης και Λονδίνου το 1958, έγινε ο λόγος που αυτή η χρονιά έγινε η πρώτη κατά την οποία οι περισσότεροι επιβάτες κινούνταν μέσω αέρος παρά πλοίων στα υπερατλαντικά δρομολόγια.
Καθώς ο αριθμός των επιβατών αυξήθηκε, το γεγονός να πετούν περισσότερα αεροσκάφη από τα κύρια αεροδρόμια κόμβους ήταν μη πρακτικό. Αντ' αυτού, οι σχεδιαστές κατασκεύασαν μεγαλύτερα αεροσκάφη και οι κατασκευαστές κινητήρων απάντησαν με μεγαλύτερους, ισχυρότερους και πιο αποδοτικούς στην κατανάλωση καυσίμου κινητήρες. Το πρώτο «τζάμπο τζετ» (μεγάλο αεριωθούμενο) ήταν το Boeing 747, το οποίο αύξησε την επιβατική κίνηση στα αεροδρόμια και μείωσε το κόστος του αεροπορικού ταξιδιού, και επιπλέον επιτάχυνε τις κοινωνικές αλλαγές που επέφερε η Εποχή της Αεριώθησης.
Στρατιωτική αεροπορία
Η στρατιωτική αεροπορία είχε εισέλθει στην εποχή της αεριώθησης λίγο νωρίτερα, κατά τα τελευταία στάδια του Β΄ Παγκοσμίου Πολέμου. Κατά τα πρώτα μεταπολεμικά χρόνια, η αυξανόμενη χρήση των αεριωθούμενων αεροσκαφών είχε ακόμη μικρή επίδραση, εξυπηρετώντας κυρίως τη συνέχιση των αργών αλλά σταθερών βελτιώσεων στην απόδοση που υπήρχαν από το παρελθόν. Οι υπερηχητικές πτήσεις πραγματοποίησαν ουσιώδη αλλαγή στις επιδόσεις των αεροσκαφών. Το Bell X-1, το πρώτο που έσπασε το φράγμα του ήχου σε επίπεδο πτήσης, ήταν ένας τύπος πειραματικού πυραυλοκίνητου αεροσκάφους, ενώ τα αεριωθούμενα παραγωγής τα οποία ακολούθησαν και τέθηκαν σε υπηρεσία μπορούσαν να πετάξουν λίγο γρηγορότερα. Το πρώτο αεριωθούμενο αεροσκάφος που σχεδιάστηκε με βάση την αρχή της υπερηχητικής πτήσης ήταν το Βρετανικό Fairey Delta 2. Στις 10 Μαρτίου 1965 έγινε το πρώτο αεροσκάφος που πέταξε με ταχύτητα γρηγορότερη από 1.600 χιλιόμετρα ανά ώρα (1.000 μίλια ανά ώρα), κηρύσσοντας την εποχή των «γρήγορων αεριωθούμενων» (fast jets) που κατά κανόνα περιοριζόταν σε ταχύτητα 2,2 Μαχ εξαιτίας των διαθέσιμων υλικών παραγωγής. Καθώς τα αεριωθούμενα γινόταν γρηγορότερα, ο οπλισμός τους άλλαξε από όπλα σε βλήματα. Τα αεροηλεκτρονικά συστήματα έγιναν πιο περίπλοκα μαζί με τα συστήματα ραντάρ, πυρασφάλειας και άλλα. Τα αεροσκάφη έγιναν μεγαλύτερα και πιο ακριβά, και έτσι υπήρχε η ανάγκη να γίνουν πιο οικονομικά. Όλα αυτά επηρέασαν, κατά βάθος, τη φύση της στρατιωτικής στρατηγικής κατά τον Ψυχρό Πόλεμο.
Παραπομπές
Κατηγορία:Ιστορία της αεροπορίας Κατηγορία:Ιστορικές περίοδοι
Δανέζικο Πρωτάθλημα Επιτραπέζιας Αντισφαίρισης
Το Δανέζικο Πρωτάθλημα Επιτραπέζιας Αντισφαίρισης (δανικά: Danmarks mesterskaber i bordtennis) είναι το εθνικό ατομικό πρωτάθλημα στην επιτραπέζια αντισφαίριση της Δανίας, που διοργανώνεται από την Δανέζικη Ομοσπονδία Επιτραπέζιας Αντισφαίρισης (Dansk BordTennis Union).
Πραγματοποιείται κάθε χρόνο και αναδεικνύει τους πρωταθλητές Δανίας σε πέντε αγωνίσματα, τα οποία περιλαμβάνουν το απλό ανδρών, το απλό γυναικών, το διπλό ανδρών, το διπλό γυναικών και το διπλό μικτό. Η διοργάνωση διεξήχθη για πρώτη φορά το 1943.
Νομοθετική Συνέλευση (Σαμόα)
Η Νομοθετική Συνέλευση (στη γλώσσα Σαμόα: Fono Aoao Faitulafono a Samoa), επίσης γνωστή ως το Κοινοβούλιο της Σαμόα (Σαμόα: Palemene o Samoa), είναι το εθνικό νομοθετικό σώμα της Σαμόα, με έδρα την Απία, όπου βρίσκεται η κεντρική διοίκηση της χώρας. Το κτήριο που στεγάζεται και συνεδριάζει η συνέλευση έχει σχήμα κυψέλης, με βάση την παραδοσιακή αρχιτεκτονική της χώρας.
Δανέζικο Πρωτάθλημα Επιτραπέζιας Αντισφαίρισης
Κάτοχοι μεταλλίων
thumb|right|Ο 8 φορές πρωταθλητής στο απλό ανδρών, Άλαν Μπέντσεν. (έως το 2016) thumb|right|Ο 5 πρωταθλητής στο απλό ανδρών, Τζόναθαν Γκροτ. (έως το 2016)
Νομοθετική Συνέλευση (Σαμόα)
Το Κοινοβούλιο της Σαμόα αποτελείται από δύο μέρη: τον O le Ao o le Malo (αρχηγός του κράτους) και την Νομοθετική Συνέλευση.
Δανέζικο Πρωτάθλημα Επιτραπέζιας Αντισφαίρισης
Αγωνίσματα
Τα ακόλουθα αγωνίσματα που περιλαμβάνονται στο εθνικό πρωτάθλημα επιτραπέζιας αντισφαίρισης.
Νομοθετική Συνέλευση (Σαμόα)
Στη γλώσσα των Σαμόα, η Νομοθετική Συνέλευση της Σαμόα αναφέρεται μερικές φορές ως Samoan Fono ενώ η κυβέρνηση της χώρας αναφέρεται ως Malo. Η λέξη fono είναι ένας όρος στη Σαμόα και στην Πολυνησία για συμβούλια ή συνεδριάσεις μεγάλες και μικρές και ισχύει για τις εθνικές συνελεύσεις και τα νομοθετικά σώματα, καθώς και για τα τοπικά συμβούλια χωριών.
Δανέζικο Πρωτάθλημα Επιτραπέζιας Αντισφαίρισης
Εξωτερικοί σύνδεσμοι
Κατηγορία:Επιτραπέζια αντισφαίριση στη Δανία Κατηγορία:Εθνικές διοργανώσεις επιτραπέζιας αντισφαίρισης
Νομοθετική Συνέλευση (Σαμόα)
Η σύγχρονη κυβέρνηση της Σαμόα υπάρχει σε εθνικό επίπεδο παράλληλα με το σύστημα διακυβέρνησης και κοινωνικής οργάνωσης κυρίως των ιθαγενών fa'amatai της χώρας. Από μόνος του, ο O le Ao o le Malo μπορεί να συγκαλέσει και να συγκαλέσει τη Νομοθετική Συνέλευση και μπορεί να αναβάλει ή να διαλύσει το Κοινοβούλιο, προκειμένου είτε να τερματίσει μια κοινοβουλευτική περίοδο είτε να προκηρύξει γενικές εκλογές για λογαριασμό του πρωθυπουργού της Σαμόα.
Ιστορία
Η Σαμοανή Fono προέρχεται από την Νομοθετική Συνέλευση της Δυτικής Σαμόα που συστάθηκε επί νεοζηλανδικής διακυβέρνησης στις αρχές του 20ού αιώνα. Όταν η χώρα απέκτησε την ανεξαρτησία της το 1962, η 5η Νομοθετική Συνέλευση έγινε το 1ο Κοινοβούλιο της Δυτικής Σαμόα.
Αρχηγός κράτους
Ο εθιμοτυπικός αρχηγός κράτους ή O le Ao o le Malo εκλέγεται από το Fono για πενταετή θητεία. Η παραμονή του στο αξίωμα περιορίζεται σε 2 θητείες. Επίσης, ο ίδιος μπορεί να διαλύσει τη Συνέλευση, έπειτα από πρόταση του πρωθυπουργού.
Εκλογές
Οι εκλογές διεξάγονται με απλό πλειοψηφικό σύστημα. Η Σαμόα διαιρείται σε 51 μονοεδρικές εκλογικές περιφέρειες. Οι ψηφοφόροι πρέπει να είναι πολίτες των Σαμόα και ηλικίας από 21 ετών και πάνω. Για να είναι κανείς υποψήφιος, πρέπει να έχει δικαίωμα ψήφου, και να κατέχει τον τίτλο matai.
Τελευταίες εκλογές
Οι πιο πρόσφατες εκλογές διεξήχθησαν στις 9 Απριλίου 2021.
Κατάλογος προέδρων της Νομοθετικής Συνέλευσης
Ο Πρόεδρος της Νομοθετικής Συνέλευσης από τα μέλη της για θητεία 5 ετών. Από το 1948 έως το 1957 ο Ύπατος Αρμοστής ασκούσε και καθήκοντα προέδρου της Νομοθετικής Συνέλευσης.
Εξωτερικοί σύνδεσμοι
Σαμοα Νομοθετικη
Εδομιτική γλώσσα
Η εδομιτική γλώσσα (ISO 639-3: xdm, Glottolog: edom1234) είναι αρχαία γλώσσα η οποία ήταν σε χρήση κατά την 1η χιλιετία π.Χ. στις περιοχές που αντιστοιχούν στην σημερινή νοτιοδυτική Ιορδανία και νότιο Ισραήλ. Διαθέτει ένα πολύ μικρό σώμα κειμένων το οποίο είναι γνωστό κυρίως από επιγραφές που έχουν βρεθεί σε όστρακα, και γραφόταν με το φοινικικό αλφάβητο.
Όπως και τα μωαβιτικά, διατηρούσε την θηλυκή κατάληξη των λέξεων με το γράμμα -τ. Κατά τον 6ο αιώνα π.Χ. ξεκίνησε πλέον να χρησιμοποιεί το αραμαϊκό αλφάβητο, και παράλληλα υιοθέτησε και λέξεις αραμαϊκής και αραβικής προέλευσης. Θεωρείται επίσης πιθανό πως δεν ήταν ξεχωριστή γλώσσα αλλά διάλεκτος της εβραϊκής γλώσσας.
Εξωτερικοί σύνδεσμοι
Κατηγορία:Αρχαίες γλώσσες Κατηγορία:Εξαφανισμένες γλώσσες της Ασίας Κατηγορία:Εβραϊκές γλώσσες
Θανάσης Εξαρχόπουλος
Ο Θανάσης Εξαρχόπουλος(Πύργος Ηλείας 22 Ιουλίου 1927 - Αθήνα 3 Αυγούστου 2021) ήταν Έλληνας συγγραφέας και χαράκτης.
Σύντομο βιογραφικό σημείωμα
Γεννήθηκε στον Πύργο Ηλείας το 1927. Στα χρόνια της Κατοχής υπήρξε ένα απ' τα πιο δραστήρια μέλη του Συλλόγου Τέχνης Πυργιώτικος Παρνασσός. Μαθήτευσε στο εργαστήριο χαρακτικής της Ανωτάτης Σχολής Καλών Τεχνών απ' το 1947 μέχρι και το 1951. Η αποφοίτησή του συνοδεύτηκε από τις σχετικές διακρίσεις. Το 1974 από κοινού με τη σύζυγό του Μαριόρα ξεκίνησαν να γράφουν 2 σειρές βιβλίων για παιδιά οι οποίες είχαν τους τίτλους Ηχοεικόνες και Εικονογραφία αντίστοιχα. Τα βιβλία της 1ης σειράς είχαν εικονογράφηση απ' τους ίδιους και συνοδεύονταν από ηχογραφημένη αφήγηση και μουσική επένδυση απ' το συνθέτη Γιάννη Μαρκόπουλο αρχικά σε μικρούς δίσκους βινυλίου οι οποίοι είχαν μια ιδιαιτερότητα. Μολονότι ήταν μικροί έμπαιναν στις 33 στροφές και όχι στις 45. Στη συνέχεια στη θέση των μικρών δίσκων βινυλίου μπήκαν κασέτες και σήμερα CD. Τα βιβλία της 2ης σειράς είχαν κείμενο και εικονογράφηση. Τα βιβλία αυτά κυκλοφορούν μέχρι σήμερα. Ο Εξαρχόπουλος πέθανε στις 3 Αυγούστου του 2021 σε ηλικία 94 ετών.
Παραπομπές
Κατηγορία:Έλληνες συγγραφείς Κατηγορία:Έλληνες χαράκτες
Πολιορκία του Ναυπλίου
Απόπειρες κατάκτησης της πόλης έγιναν συγκεκριμένα από τον Αρχιμανδρίτη Αρσένιο Κρέστα, τη Λασκαρίνα Μπουμπουλίνα, τον Νικήτα Σταματελόπουλο (τον γνωστό Νικηταρά), τον Νικόλαο Σταματελόπουλο ενώ το 1822 ακολούθησε μία από τον Στάικο Σταϊκόπουλο και τέλος από τον Αρχιστράτηγο Θεόδωρο Κολοκοτρώνη, ο οποίος διαπραγματεύτηκε την παράδοση της πόλης.
Υπόβαθρο
Στις χαραυγές του 19ου αιώνα, παραμονές της Επανάστασης, το Ναύπλιο αποτελούσε ακμαίο εμπορικό, στρατιωτικό και οικονομικό κέντρο της Πελοποννήσου, ενώ είχε στρατηγική σημασία, καθώς ήταν το πέρασμα της Πελοποννήσου από την πλευρά του Αιγαίου. Από το 1715 αρχικά η πόλη είχε ορισθεί ως η πρωτεύουσα του Βιλαετίου της Πελοποννήσου και αποτελούσε την ασφαλή πόλη των Τούρκων όχι μόνο για την Αργολίδα αλλά και για ολόκληρη την Πελοπόννησο πριν μεταφερθεί αυτή στην Τρίπολη το 1770. Με το ξέσπασμα της Επανάστασης από τον Αλέξανδρο Υψηλάντη στην Μολδοβλαχία οι φήμες ότι προετοιμάζεται επαναστατική δράση στις Πελοπόννησο τόσο από τις Σπέτσες και την Υδρα όσο και από τη μεγάλη Ρωσία ανησύχησαν τους Οθωμανούς κατοίκους της Πελοποννήσου. Οι Τούρκοι προσπαθούσαν να συνθέσουν την αληθινή εικόνα της περιοχής, οπότε ο Μητροπολίτης Ναυπλίου Γρηγόριος και ο Αργείος πρόκριτος Ιωάννης Περούκας κλήθηκαν για εξηγήσεις στην Τρίπολη. Εκει και οι δύο διαβεβαίωσαν ότι απλά όλα αυτά ήταν μια μηχανοραφία του Αλη-Πασά των Ιωαννίνων που είχε αποσπασθεί από την Υψηλή Πύλη. Οι ισχυρισμοί των δύο Ελλήνων προχούντων καθυσύχασαν τους Τούρκους κατοίκους της Πελοποννήσου. Στην Αργολίδα, ο καθησυχασμός ήταν μεγαλύτερος αφού οι Χρσιτιανοί κάτοικοι ήταν απομονωμένοι, χωρίς όπλα οπότε θα μπορούσαν να θεωρηθούν ως "ακίνδυνοι".
Παρόλα αυτά η κατάσταση στο 'Αργος παρουσιάζονταν σκοτεινή και ανήσυχη. Το απόγευμα της 23ης Μαρτίου στην κεντρική αγορά του Αργους είχε "φτάσει" η είδηση από στόμα σε στόμα ότι οι Τούρκοι είχαν αποκλεισθεί στο Λεοντάριο. Αυτό το γεγονός τρομοκράτησε τους φιλήσυχους Τούρκους του Αργους που αποφάσισαν να μεταφέρουν τις οικογένειες τους και ότι πολύτιμο είχαν εντός του φρουρίου του Ναυπλίου. Μόνο οι άνδρες των Τουρκικών οικογενειών που διέμεναν πριν στο Αργος καθημερινά επισκέπτονταν τα εγκατελλειμένα σπίτια τους και το βράδυ επέστρεφαν στο Ναύπλιο.
Ομως στα τέλη του Μαρτίου, η επανάσταση στην Πελοπόννησο είχε εξαπλωθεί σχεδόν παντού. Η Αργολίδα παρέμενε μία από τις τελευταίες περιοχές που ακόμη οι Ελληνες κάτοικοί της ήταν ειρηνικοί. Προσπαθώντας λοιπόν οι Τούρκοι να προλάβουν τις εξελίξεις αποφάσισαν να μεταφέρουν τις Χριστιανικές οικογένειες του Αργους εντός του φρουρίου ώστε και να τους έχουν υπό έλεγχο αλλά και να τους έχουν ως ομήρους. Την 1η Απριλίου, 150 Αργείοι Τούρκοι ένοπλοι μπήκαν στο Αργος έφιπποι και προσπάθησαν να πείσουν ειρηνικά τις Χριστιανικές οικογένειες να μετακινηθούν στο Ναύπλιο λέγοντάς τους ότι έτσι θα προστατευθούν από τους Κλέφτες που λυμαίνονταν την Πελοπόννησο. Οι Ελληνες κατανοώντας πλήρως το σχέδιο των Τούρκων, προσποιήθηκαν ότι ήταν πρόθυμοι να υπακούσουν στο κάλεσμα και να τους ακολουθήσουν στο Ναύπλιο. Ζήτησαν όμως η αναχώρησή τους να υλοποιηθεί το επόμενο πρωί και μάλιστα η μετακίνηση τους να γίνει από τους ίδιους. Οι Τούρκοι με τη διαβεβαίωση που έλαβαν πείσθηκαν και επέστρεψαν το βράδυ στο Ναύπλιο. Οι Έλληνες όμως όλο το βράδυ σύγκέντρωσαν ότι όπλο είχε ο καθένας τους π.χ. αξίνες, σούβλες σκουριασμένα πιστόλια και ελάχιστα "παλιοτούφεκα" και μετακινήθηκαν στο χωριό Δαλαμανάρα όπου οχυρώθηκαν πίσω από χαντάκια δεξιά και αριστερά του δρόμου του Ναυπλίου και περίμεναν να ξημερώσει και να εμφανισθούν οι Τούρκοι όπως είχαν συμφωνήσει. Πράγματι νωρίς το πρωί, οι Τούρκοι εμφανίσθηκαν και τότε οι Ελληνες άρχισαν να πυροβολούν από διαφορετικά σημεία και να φωνάζουν "Πίσω Αγάδες, πίσω, γιατί σας βαράμε. Χριστιανοί και Τούρκοι δνε μπορούν να ζήσουν μαζί." Οι Τούρκοι ξαφνιάσθηκαν και θεώρησαν ότι οι Ελληνες ήταν πολλοί και καλά εξοπλισμένοι οπότε οπισθοχώρησαν περίτρομοι προς το Ναύπλιο. Από τότε ποτέ δεν επέστρεψαν στα σπίτια τους στο Αργος.
Στρατοί
Αρχικά ο αριθμός των στρατιωτών των δύο αντιπάλων στρατοπέδων ήταν αρκετά περιορισμένος αφού απο τη μία οι Ελληνες είχαν συγκεντρώσει 1500 άνδρες στο Κατσίγκρι, μία περιοχή έξω από το Ναύπλιο, με αρχηγό τον Σταϊκο Σταϊκόπουλο ενώ μέσα στο Ναύπλιο η φρουρά δεν ξεπερνούσε τουςΤούρκους στρατιώτες. Ομως στη διάρκεια των δύο χρόνων ο αριθμός αυτός μεταβάλλονταν με προσθήκες εκατέρωθεν. Ο Κεχαγιάμπεης ενίσχυσε τις Τουρκικές δυνάμεις αφού με συγκεντρωμένους 3,500 άνδρες κατευθύνθηκε προς το Ναύπλιο διέλυσε την πολιορκία και αποχώρησε από το Ναύπλιο αφήνοντας και πάλι την πόλη με τη φρουρά της. Λίγους μήνες αργότερα ο Θεόδωρος Κολοκοτρώνης συγκέντρωσε 4,000 άνδρες για την άλωση της πόλης με έφοδο προς το φρούριο, αν και η πολιορκία απέτυχε.
Ο πιο μεγάλος στρατός που συγκεντρώθηκε ήταν αυτός υπό το Δράμαλη, 30,000 άνδρες, τον Ιούλιο του 1822 όπου από όπου περνούσε διέλυε τα πάντα ενώ έφτασε σχεδόν αμαχητί στο Ναύπλιο όπου και το κατέλαβε. Βέβαια η επιστροφή του προς τα Δερβένακια ήταν κατατροφική γι' αυτόν αφού η πλειοψηφία της δύναμής του εξαφανίσθηκε.
Η ναυτική δύναμη περιορίζονταν κυρίως στους Ελληνες που αρχικά είχαν στείλει 2 Σπετσιώτικα πλοία για την πολιορκία της πόλης του Ναυπλίου και αργότερα αυτά έγιναν δεκαπέντε (15) και προσπάθησαν να επιβάλλουν τον θαλάσσιο αποκλεισμό όχι πάντοτε με επιτυχία.
Πεδίο μάχης
Το Ναύπλιο είναι πόλη της Πελοποννήσου και σήμερα είναι η πρωτεύουσα του νομού Αργολίδας. Η πόλη πήρε το όνομά της από τον Ναύπλιο, γιο του θεού Ποσειδώνα και της κόρης του Δαναού Αμυμώνης όπως αναφέρει και ο Ευρυπίδης στην τραγωδία του "Ορέστης" ο Ναύπλιος διακρινόταν για τις ναυτικές του ικανότητες που είχε κληρονομήσει από τον πατέρα του. Ιδρυσε την πόλη στον μυχό του Αργολικού κόλπου στην βραχώδη χερσόνησο του και την περιέβαλλε με Κυκλώπεια Τείχη. Ως απόγονοι του Ναύπλιου σύμφωνα με το μύθο είχαν πάντοτε ανεπτυγμένο το αίσθημα της ναυτοσύνης και η θάλασσα είναι συνδεδεμένη με τη ζωή τους.
Στους ιστορικούς χρόνους το Ναύπλιο χαρακτηρίστηκε ως το ισχυρότερο φρούριο μετά το Γιλβατάρ, ενώ οι Γεωγράφοι και οι Περιηγητές της εποχής την αναφέρουν ως πόλη με διαπρεπή και ισχυρή θέση. Αποτελούσε σημείο αναφοράς αφού πολύ διακεκριμένοι άνδρες της εποχής την επισκέπτονταν προκειμένου να συλλέξουν πληροφορίες για τη τεχνοτροπία των φρουρίων και των οχυρών των τότε πόλεων. Χαρακτηριστικό παράδειγμα αποτελεί ο Ολλανδός Ναύαρχος Ιωνάννης Ερρίκος Van Kiusbergen (1715-1819) που υπηρετούσε στη Δανία και συνέταξε μελέτη για την κατάσταση των οχυρωμάτων, του εξοπλισμού αλλά και της κατάστασης του εξοπλισμού.
Από τότε στην πόλη δε ζούσε κανένας Χριστιανός. 'Οπως αναφέρει ο Σπυρίδων Τρικούπης στην "Ιστορία της Επανάστασης - Τόμος Α"  οι Τουρκικές οικογένειες εντός των τειχών δεν ήταν περισσότερες από 860 ενώ οι άνδρες που μπορούσαν να κρατήσουν όπλο δεν ήταν παραπάνω από 2650 άνδρες. Μετά την έκρηξη της επανάστασης οι κάτοικοι εντός των τειχών δεν ξεπερνούσαν τις 6000 ενώ στην λοιπή επαρχία Ναυπλίας περιλαμβανομένης και της Ερμιόνης κατοικούσαν 20,000 Χριστιανοί και 3500 Τούρκοι. Η κυρίως φρουρά του Ναυπλίου αποτελούνταν από 800 περίπου στρατιωτικούς και 100 Γενίτσαρους που άνηκαν στην φρουρά του Παλαμηδίου. Οι κάτοικοί της ήταν φιλήσυχοι και οι περισσότεροι από αυτούς ήταν άοπλοι οπότε οι Τούρκοι ήταν γενικά καθησυχασμένοι.
εναλλ.=Λασκαρίνα Μπουμπουλίνα, πρωτεργάτρια της Α’ Φάσης της Ποιλιορκίας του Ναυπλίου |μικρογραφία|Λασκαρίνα Μπουμπουλίνα, πρωτεργάτρια της Α’ Φάσης της Πολιορκίας του Ναυπλίου
Η Πολιορκία : Μια διαρκής μάχη
εναλλ.=Στάικος Σταϊκόπουλος, πρωταγωνιστής της πολιορκίας του Ναυπλίου |μικρογραφία|Στάικος Σταϊκόπουλος, πρωταγωνιστής της πολιορκίας του Ναυπλίου Η πολιορκία του Ναυπλίου έγινε σε δύο φάσεις. H πρώτη ξεκίνησε τον Απρίλιο του 1821 με πρωτεργάτρια την Μπουμπουλίνα και η δεύτερη το καλοκαίρι του 1822 με τον Στάικο Σταϊκόπουλο. Η πρώτη φάση είχε ξεκινήσει από τις 4 Απριλίου του 1821, όταν οι Έλληνες προστάτευαν την πόλη από τους Τούρκους τόσο από την ξηρά, όσο και από τη θάλασσα. Οι δυνάμεις από τη στεριά οδηγούνταν από τους Νικήτα Σταματελοπούλο (Νικηταράς) και τον αδελφό του Νικόλαο Σταματελόπουλο, Στάικο Σταϊκόπουλο, Αρχιμανδρίτη Αρσένιο Κρέστα από το Κρανίδι, Νικόλαο Λάμπρου, Παπαθεοδόση Μπούσκο, Τάσο Νέζο, τον Ηγούμενο Καρακαλά Διονύσιο, τον ηγούμενο της μονής Αυγού και άλλους. Οι Επαναστάτες κινήθηκαν προς το Ναύπλιο και αφού τοποθέτησαν τις τροφές και τα πολεμοφόδια στον Πύργο Μουλαντζίκη (κοντά στο Σπαηντζίκο) κατέλαβαν του λόφους της Αρείας, της Αγίας Μονής, του Παπαφενά και του Προφήτη Ηλία ώστε να είναι έτοιμοι να παρεμποδίσουν οποιαδήποτε απόπειρα των Τούρκων να εξέλθουν από το Ναύπλιο και νέμονταν ελεύθεροι τα προϊόντα των κτημάτων του Ναυπλίου. Δυστυχώς τα πολεμοφόδια τους γρήγορα εξαντλήθηκαν και έτσι απευθύνθηκαν για βοήθεια στις Σπέτσεις αλλά και την τοπική Δημογεροντία όπου ζήτησαν πυρίτιδα. Αυτοί ανταποκρίθηκαν στο αίτημα και την προμήθευσαν στέλνοντας τρία βαρέλια. Ο αντίστοιχος μόλυβος που χρειάζονταν τον αφαίρεσαν από τη στέγη του Τουρκιού ιεροσπουδαστηρίου Μενδρεσέ στο 'Αργος μετατρέποντάς την σε σφαίρες. Στις θαλάσσιες δυνάμεις που πολιορκούσαν την πόλη ήταν υπεύθυνοι η Λασκαρίνα Μπουμπουλίνα και ο αδελφός της Μανώλης Δ. Λαζάρου. Η ναυτική δύναμη αποτελούνταν από δύο Σπετσιώτικα πλοία που έπλεαν στο μυχό του Αργολικού κόλπου και απέκλειαν από θάλασσα το Ναύπλιο. Λίγες μέρες αργότερα, στις 10 Απριλίου 1821, οι Ελληνες γιόρταζαν το Πάσχα και οι φρουρές ήταν πολύ χαλαρές, οπότε οι Τούρκοι εκμεταλλευόμενοι αυτό το γεγονός κατάφεραν να βγουν από την πόλη και να επιτεθούν, αντιμετωπίζοντας τους Ελληνες πολιορκητές που ήταν εντελώς απροετοίμαστοι. Η κατάληξη της μάχης ήταν νικηφόρα για τους Τούρκους, αφήνοντας τους 'Ελληνες με 23 νεκρούς όπου ανάμεσά τους ήταν και ο ηγούμενος της μονής Αυγού. Οι αιχμάλωτοι τελικά μεταφέρθηκαν στο Ναύπλιο και κατακρεουργήθηκαν.
Την Τετάρτη της Διακαινισίμου, θέλοντας να αναπτερώσει το ηθικό, μπήκε έφιππη στο 'Αργος μαζί με τον γιό της, Δημήτριο Γιάννουζα, όπου και εκφώνησε φλογερό λόγο σε διπλή γλώσσα - Ελληνικά και Αλβανικά - που τους παρότρυνε να επιμείνουν στην πολιορκία. Το πολεμικό συμβούλιο που ακολούθησε την είσοδό της στην πόλη της απένειμε τον τίτλο της "Μεγάλης Κυράς". Οι αποτελούντες την νεοσύστατη "Καγκελαρία του 'Αργους" Αρχιμανδρίτης Γρηγόριος Παπαφλέσσας, Νικόλαος Σπηλιωτόπουλος συγκάλεσαν αυθημερόν όλους τους προκρίτους και αποφάσισαν κυρίως με γνώμη των Σπετσιωτών, ο Στάϊκος Σταϊκόπουλος, ως επικεφαλής 900 Αργείων και χωρικών της ευρύτερης περιοχής της Αργολίδας, να αναλάβει και να επαναλάβει την πολιορκία εγκαθιστώντας το Στρατηγείο του στο Κατσίγκρι. Εν τω μεταξύ οι οι πολιορκητές αύξησαν τα πλοία που επιτηρούσαν σε τέσσερα (4).
Οι Τούρκοι βλέποντας την κατάσταση να χειροτερεύει στην Πελοπόννησο έστειλαν τον Μουσταφάμπεη ή Κεχαγιάμπεη με 3500 Αλβανούς ,ερχόμενος από τα Γιάννενα έφθασε στο 'Αργος που το λεηλάτησε και έβαλε φωτιά στα περισσότερα σπίτια του. Οι κάτοικοί του σφαγιάσθηκαν και αιχμαλωτίστηκαν. Στη σκληρή μάχη στα περίχωρα του Αργους σκοτώθηκε ο γιος της Μπουμπουλίνας, Δημ. Γιάννουζαςενώ οι νεκροί ξεπέρασαν τους 700 με 650 από αυτούς να είναι Σπετσιώτες. Αντιλαμβανόμενοι οι πολιορκητές της πόλης του Ναυπλίου την εισβολή του Κεχαγιάμπεη στο Αργος αποσύρθηκαν μέσα στη νύκτα προς το όρος Αραχναίο (Πόρτο Χέλι) και έτσι διαλύθηκε η πολιορκία του Ναυπλίου.
Μετά την αναχώρηση του Κεχαγιάμπεη προς Τρίπολη οι διευθύνοντες την πολιορκία Λασκαρίνα Μπουμπουλίνα, Δημήτριος Τσόκρης και Σταϊκος Σταϊκόπουλος ζήτησαν τη βοήθεια αλλά και την αρχηγία του Θεόδωρου Κολοκοτρώνη που πολιορκούσε εκείνη την εποχή την Τρίπολη. Ο Γέρος του Μωριά απέστειλε στην περιοχή της Αργολίδας τον Νικήτα Σταματελόπουλο (Νικηταρά) ο οποίος φθάνει στην Πελοπόννησο στις 15 Μαϊου του 1821. Η φήμη του τρομοκρατεί τους πολιορκημένους Τούρκους που προσπαθούν να εξέλθουν από την πόλη αλλά το πάθος των αδελφών Σταματελόπουλων (Νικήτα / Νικηταρά και Νικόλαο) ήταν παραδειγματικό. Οι Τούρκοι υποχωρούν πανικόβλητοι και οι Ελληνικές δυνάμεις μετρούν τα λάφυρα. Δυστυχώς οι έριδες μεταξύ κοτσαμπάσηδων και στρατιωτικών δεν έλλειψαν ούτε αυτή την κρίσιμη στιγμή για την επανάσταση. Οι πολιτικοί αντίπαλοι του Κολοκοτρώνη δεν αντιμετώπισαν θετικά την αύξηση της επιρροής του στις αποφάσεις του αγώνα. Οπότε στις 26 Μαϊου 1821, μετά από προτροπή του Αναγνώστη Δεληγιάννη, οργανώθηκε από τους προκρίτους της Πελοποννήσου η περίφημη "Συνέλευση των Καλτεζών" όπου σκοπός της ήταν η σύσταση της "Πελοποννησιακής Γερουσίας" με εκλεγμένο πρόεδρό της τον Επίσκοπο Βρεσθένης Θεοδώρητο και αντιπρόεδρο και κοινό αρχιστράτηγο της Πελοποννήσου τον Πετρόμπεη Μαυρομιχάλη που έλαβε εντολή και πληρεξούσιο να "διοικήσει τις υποθέσεις της Πελοποννήσου μέχρι της άλωσης της Τρίπολης". Οπότε η "Πελοποννησιακή Γερουσία" στις 8 Ιουνίου 1821 θεώρησε αναγκαίο να ανακαλέσει και την διεύθυνση της πολιορκίας του Ναυπλίου από τον Νικήτα Σταματελόπουλο και να την παραχωρήσει στον Κωνσταντίνο Μαυρομιχάλη. Το γεγονός αυτό έγινε γνωστό στους αρχηγούς των πολιορκητών με επιστολή που τους στάλθηκε.Την ίδια εποχή αποβιβάζεται στην Υδρα ο "πληρεξούσιος του Γενικού Επιτρόπου της Αρχής" Πρίγκηπας Δημήτριος Υψηλάντης. Η άφιξη του προκαλεί ενθουσιασμό στο λαό αλλά και επιτείνει την διχόνοια ανάμεσα στους κοτσαμπάσηδες και τους στρατιωτικούς αφού η προτίμησή του είναι φανερά προς τους στρατιωτικούς. Ομως το κακό κλίμα που επικρατούσε μεταξύ των Ελληνικών τμημάτων έγινε η αιτία να διαφύγει της προσοχής εμπορικό πλοίο υπό Αγγλική σημαία που επισίτισε το Ναύπλιο και ανάγκασε τους διευθύνοντες την πολιορκία από θαλάσσης να αυξήσουν τον αριθμό των περιπολούντων καραβιών σε οκτώ (8).
Το επόμενο διάστημα οι ελληνικές δυνάμεις είχαν εγκατασταθεί έξω από την πόλη του Ναυπλίου, πολιορκώντας την και η πείνα για μία ακόμη φορά άρχισε και πάλι να κάνει την εμφάνισή της στην πόλη. Αποφάσισαν λοιπόν να απευθύνουν επιστολή στον Γιουσούφ Πασά και να ζητήσουν τη βοήθειά του για να διαλυθεί η πολιορκία της πόλης τους. Την αίτηση βοήθεια την παρέδωσαν λοιπόν σε δύο Ελληνομαθείς Τούρκους που τους συνέλαβαν οι Ελληνες έξω από την πόλη και η επιστολή βρέθηκε μετά από σωματική έρευνα - μη φτάνοντας ποτέ στον προορισμό της.
Στα τέλη Νοεμβρίου του 1821 και μετά από την άλωση της Τρίπολης, ο Δημ. Υψηλάντης και ο Θεόδωρος Κολοκοτρώνης αποφάσισαν να δοθεί όλο το βάρος των επιχειρήσεων στην Πελοπόννησο στο Ναύπλιο.΄Ετσι κατέφθασαν στο Αργος με σκοπό να βρεθεί ο πιο κατάλληλος τρόπος να επιτευχθεί η άλωση της πόλης μέσω εφόδου. Μαζί μ' αυτούς καταφθάνουν στο 'Αργος και αρκετοί Φιλέλληνες. Αρχηγός της πολιορκίας του Ναυπλίου διορίζεται και πάλι ο Νικήτας Σταματελόπουλος. Στις 13 Δεκεμβρίου οι πολιορκημένο έκαναν έξοδο προκειμένου να συλλέξουν σοδειά από τους αγρούς έξω από την πόλη όμως οι Ελληνες τους αντιλήφθησαν και έγινε μία ακόμη σφοδρή μάχη. Οι Ελληνες με περισσό θάρρος και έχοντας υψηλό ηθικό υπό τις διαταγές των Υψηλάντη και Κολοκοτρώνη κατατρόπωσαν τους Τούρκους και τους ανάγκασαν σε άτακτη φυγή προς τους αβαθείς βάλτους του κάμπου με αποτέλεσμα τα Τουρκικά τμήματα πραγματικά να αφανισθούν.
Η οκτάμηνη πολιορκία του Ναυπλίου και η κούραση που επέρχονταν και στους πολιορκητές, τους ανάγκασε να κατανοήσουν ότι το μόνο εφαρμόσιμο και αποτελεσματικό σχέδιο θα ήταν η άλωση του φρουρίου μέσα από έφοδο. Στα πλαίσια αυτά υποβλήθηκαν μία σειρά από σχέδια στρατηγικής από Αγωνιστές αλλά και από Φιλέλληνες. Αυτό που τελικά εγκρίθηκε ήταν αυτό του Γάλλου Ιλαρχου και Φιλέλληνα Δανία. Σύμφωνα μ' αυτό ο στρατός των Ελλήνων θα χωριζόταν σε τρία τμήματα: το ένα με αρχηγό τον Κολοκοτρώνη θα έμενε έξω από το Παλαμήδι και θα είχε τους Καρυτινούς, Μανιάτες, τους Τριπολιτσιώτες υπό του Σέκερη, τους Αργείους υπό του Σταϊκου και Τσόκρη. Ο Υψηλάντης ανέλαβε τον Τακτικό Στρατό που κουβαλούσαν τις σκάλες για την έφοδο και είχε υπό τις οδηγίες του τον Νικήτα, τον Κρέστα, τον Χριστόπουλο και τον Απόστολο Κολοκοτρώνη. Σκοπός αυτού του τμήματος ήταν η μετακίνησή του προς το μέρος της Κουπ-Τάπιας που βρίσκεται απέναντι από τη σκάλα του Παλαμηδίου. Ο Γιατράκος με τους Μισιριώτες είναι οπισθοφυλακή, ενώ ο Κυριακούλης Μαυρομιχάλης και Ιωάννης Γενναίος (γιος του Κολοκοτρώνη) θα οργάνωναν τις θαλάσσιες δυνάμεις για την έφοδο από τη θάλασσα με τη συνδρομή των τρεχαντηριών. Ο ελληνικός στόλος αποτελούνταν από 15 υδραίικα και σπετσιώτικα πλοία και πολλά κρανιδιώτικα και καστριώτικα τρεχαντήρια, τα οποία ήταν ιστιοπλοιάρια, και ειδικότερα αλιευτικά. Τη νύχτα λοιπόν της 3ης προς 4ης Δεκεμβρίου 1821, ο Κολοκοτρώνης με τετρακόσιους (400) άνδρες κατόρθωσε να πλησιάσει τα ανατολικά τείχη του Παλαμηδίου ενώ ο Νικηταράς τοποθέτησε σκάλες στα δεξιά πλευρά του τείχους της πόλης. Οι Φιλέλληνες τοποθέτησαν σκάλες προς την άλλη πλευρά - την ανατολικο-μεσημβρινή πλευρά. Δυστυχώς, όμως για τους Έλληνες, ο άνεμος δεν ήταν ευνοϊκός, γεγονός το οποίο έκανε το έργο του στόλου αρκετά δύσκολο. Υπήρξαν μάλιστα απώλειες για τους Έλληνες, αφού 50 από αυτούς -κάποιοι μάλιστα Φιλέλληνες- πιάστηκαν αιχμάλωτοι από τους Τούρκους. Μετά από αυτό το συμβάν, οι Έλληνες αποσύρθηκαν προσωρινά έως τον Μάϊο του 1822, προκειμένου να αναπληρώσουν τις απώλειές τους αλλά και τις ελλείψεις εφοδίων που υπέστησαν.
Στις 5 Ιουλίου του 1822, ο Μαχμούτ Πασάς Δράμαλης διαταχθείς από τον Σουλτάνο να εκστρατεύσει στην Πελοπόννησο διαβαίνει τον Ισθμό με 30,000 άνδρες. Ο πανικός που επικρατεί στο Ελληνικό στρατόπεδο είναι πολύ μεγάλος. Οι κάτοικοι της Αργολίδας εγκαταλείπουν τις θέσεις τους και έτσι διαλύεται η πολιορκία της πόλης. Ο Δράμαλης αποχωρεί από την πόλη και συντρίβεται στα Δερβενάκια από τα Ελληνικά τμήματα υπό τον Κολοκοτρώνη. Τα Ελληνικά τμήματα οργανώνονται και πάλι για την Δ' πολιορκία του Ναυπλίου με αρχηγό αυτή τη φορά τον Νικόλαο Σταματελόπουλο. Στο διάστημα αυτό καθημερινές είναι οι μάχες των Ελληνικών τμημάτων με Τούρκους που προσπαθούν να εξέλθουν της πόλης. Σε μία από αυτές σκοτώθηκε από Τουρκικά πυρά ο Νικόλαος Σταματελόπουλος καθώς καταδίωκε έναν Τούρκο στρατιώτη ο οποίος προσποιούμενος ότι παραδίδεται τον πλησίασε και τον πυροβόλησε εξ επαφής. Ο ήρωας έπεσε νεκρός.
Οι πολιορκημένοι άρχισαν να εξετάζουν το ενδεχόμενο της συνθηκολόγησης και της παράδοσης του Ναυπλίου αφού ο καιρός περνούσε και ολοένα και περισσότερο οι Τούρκοι του Ναυπλίου απελπίζονταν ότι βοήθεια δεν θα έρθει. Η παράδοση της πόλης ήταν η μόνη λύση. Η πείνα και οι επιδημικές ασθένειες είχαν αρχίσει να εμφανίζονται. Οι πολιορκημένοι τότε αποφάσισαν να προτείνουν στους Έλληνες, χρησιμοποιώντας ως αγγελιοφόρους τους Ελληνες Επιτρόπους που τους είχαν ομήρους στην πόλη, το εξής: να παραδώσουν οι Τούρκοι το φρούριο σε Ελληνική Διοίκηση και να φύγουν από την πόλη μαζί με τις οικογένειες τους προς την Κόρινθο, ενώ θα κατέβαλλαν 100.000 γρόσια. Η Ελληνική Κυβέρνηση απέρριψε το αίτημά τους και ο Κολοκοτρώνης επετίμησε τον Επίσκοπο Βρεσθένης Θεοδώρητο που μετέφερε το μήνυμα, «διότι έθεσε υπεράνω του συμφέροντος της πατρίδος τη σωτηρία της ζωής του, παρήγγειλε δε αυτώ, ότι οφείλει ευχαρίστως ν’ αποθάνη χάριν της πατρίδας»
Λίγο καιρό αργότερα, μετά την αποτυχία και της προηγούμενης προσπάθειας, οι πολιορκημένοι έστειλαν 150 άνδρες, ντυμένους 'Ελληνες, που εκμεταλλεύτηκαν τη γνώση τους για την ελληνική γλώσσα και κατάφεραν να ξεγελάσουν τους Έλληνες οπλαρχηγούς, αφού βγήκαν από το κάστρο. Ετσι μπόρεσαν να φτάσουν στην Κόρινθο. 'Ηταν τόσο καλά μεταμφιεσμένοι που εξαπάτησαν ακόμα και τη φρουρά στα Δερβενάκια. Συνάντησαν λοιπόν στην Κόρινθο τους Τούρκους αρχηγούς της περιοχής και τους ειδοποίησαν ότι θα έπρεπε άμεσα να σταλούν τρόφιμα στην πόλη για να μπορέσουν να αντέξουν τα δεινά της πολιορκίας, αλλιώς αυτή θα πέσει στα χέρια των ραγιάδων. Η είδηση αυτή αναστάτωσε τους αρχηγούς των Τούρκων και αποφάσισαν να εκστρατεύσουν προς το Ναύπλιο.
Το μεσημέρι της 28ης Νοεμβρίου 1822, 7.000 Τούρκοι στρατιώτες με πολλά μουλάρια φορτωμένα με εφόδια ξεκίνησαν από την Κόρινθο και το βράδυ έφτασαν στον Άγιο Σώστη. Στη συνέχεια, συγκρούστηκαν με τις ελληνικές δυνάμεις υπό τις διαταγές των Νικηταρά, Τσώκρη, Δαρειώτη, Λειβαδιώτη και παπα-Αρσένη Κρέστα του Κρανιδιώτη. Αρχικά οι ελληνικές δυνάμεις βρέθηκαν ανάμεσα σε δύο τουρκικές - αυτές των 150 ανδρών και αυτές του κανονικού τουρκικού στρατεύματος-, όμως στη συνέχεια οι 'Ελληνες χάρη στην επινόηση του Κολοκοτρώνη, που διηύθηνε το στράτευμα από μακριά, να διατάξει τον Ζαφειρόπουλο, τον Τζ. Χριστόπουλον και τον δευτερότοκο γιό του Γενναίο να σπεύσουν προς βοήθεια, κατατρόπωσαν τους Τούρκους και τους ανάγκασαν σε άτακτη φυγή .
Ακόμη μία λοιπόν προσπάθεια που δεν ολοκληρώθηκε από πλευράς των πολιορκημένων. Σε αυτή τη μάχη, δυστυχώς, όμως απεβίωσε ο παπα-Αρσένης ο Κρανιδιώτης, του οποίου η συμβολή στον αγώνα ήταν εξέχουσας σημασίας. "Το κεφάλι του Αρσένιου θα πέσει, αλλά σπειρί δε θα φτάσει εις Ναύπλι" ήταν τα ακριβή του τελευταία λόγια, που απευθύνονταν στους αντιπάλους, καθώς επίσης στην ιστορία έμεινε και ο λόγος του ότι "Μονάχα σα πάρουμε το Ανάπλι τότε θα πούμε πως λευτερωθήκαμε"
Γνωρίζοντας την κατάσταση που επικρατούσε στο εσωτερικό του Ναυπλίου, ο Κολοκοτρώνης αποφάσισε να στείλει επιστολή στους πολιορκημένους δίνοντάς τους την επιλογή να παραδοθούν, μία πρωτοβουλία που δεν υποστηρίχθηκε από τον Σταϊκόπουλο, αφού δεν ήθελε να απελευθερώσει τους Τούρκους. Στην επιστολή αναφερόταν: «Σεις ζητάτε Τρατάτο η δική μου θέληση είναι να παραδώσετε όλα τα φρούρια και να αφήσετε και τον βιό σας και να σας μπαρκάρω στα ελληνικά καράβια και να σας στείλω όπου θέλετε αφού μας δώσετε τα ενέχυρα, αν δεν ακούσετε την θέληση μου θα σας πάρουμε με ρεσάλτο και θα σας περάσουμε όλους από το σπαθί». Η επιστολή αυτή παραδόθηκε στους στρατιωτικούς του Ναυπλίου. Άμεσα αυτοί ειδοποίησαν τον Τσιδάραγα (Φρούραρχο) του Παλαμηδίου αλλά και τους υπόλοιπους Αγάδες οι οποίοι αποφάσισαν να κατέβουν στην πόλη ώστε όλοι μαζί να αποφασίσουν για τις επόμενες κινήσεις τους.
Στο κάστρο, επίσης υπήρχαν αντίθετες απόψεις πάνω στο θέμα, αφού έκαναν αμέσως σύσκεψη για να πάρουν την τελική απόφαση. Ο τότε αρχηγός του Ναυπλίου Μοχαβούζης Αλή Πασάς και ο προηγούμενος Σελήμ Πασάς γνώριζαν ότι θα είχαν να αντιμετωπίσουν την οργή του Σουλτάνου εάν παρέδιδαν την πόλη. Αλλωστε το φιρμάνι που είχαν λάβει από το Σουλτάνο ήταν σαφές: «Τ’ Ανάπλι ή το κεφάλι σας». . Οπότε προκειμένου να σώσουν τη ζωή τη δική τους αλλά και των οικογενειών τους, αποφάσισαν να αποσυρθούν στο Παλαμήδι συγκεντρώνοντας όσες περισσότερες τροφές μπορούσαν μαζί με την ανάλογη στρατιωτική δύναμη. Όμως έτσι εγκατέλειπαν τους κατοίκους του Ναυπλίου στο έλεος των πολιορκητών Ελλήνων. Ο στόχος τους ήταν να συντηρηθούν έναν μήνα, με την ελπίδα μήπως τελικά ο Σουλτάνος στείλει βοήθεια που θα κατάφερνε να φτάσει στην πόλη. Προκειμένου να στηρίξουν αυτή τους την απόφαση στη σύσκεψη της 29ης Νοεμβρίου επέμεναν ότι η πόλη δεν πρέπει να παραδοθεί. Η μέρα πέρασε και τελική απόφαση δεν εκδόθηκε. Οι Αγάδες και ο Φρούραρχος αποφάσισαν να διανυκτερεύσουν στην πόλη και να μην επιστρέψουν στο Παλαμήδι .
Τη νύκτα της 29ης προς την 30η Νοεμβρίου, η αναστάτωση στο κάστρο του Παλαμηδίου ήταν εμφανής. Οι παραμένοντες στο κάστρο αποφάσισαν γι’ αυτή τη νύκτα να αφήσουν 100 άτομα ως φρουρά και οι υπόλοιποι να κατέβουν στην πόλη, για να πληροφορηθούν τι συμβαίνει. Λίγο αργότερα, δύο Αλβανοί, φρουροί της Γιουρούς – Τάμπια βγήκαν από το Κάστρο και αφού αρχικά έγιναν αντιληπτοί από τον Δημήτριο Μοσχονησιώτη που περιπολούσε, αμέσως μετά ζήτησαν και προσέγγισαν τον Σταϊκόπουλο και του είπαν πως αν ήθελε να επανακτήσει το Ναύπλιο, τότε ήταν η κατάλληλη στιγμή αφού η φρουρά του Παλαμηδίου ήταν λιγοστή .
Μόλις ο Στάϊκος Σταϊκόπουλος κάλεσε τους αρχηγούς των ομάδων του – και παρά τους αρχικούς ενδοιασμούς αποφάσισε να επιχειρήσουν οι άνδρες τους την έφοδο στο κάστρο μέσα από τις αναβάθρες που είχαν κατασκευασθεί με εντολή του. Πρώτος προσφέρθηκε να ανέβει στο κάστρο ο Δημήτριος Μοσχονησιώτης και να ελέγξει αν οι δύο Αλβανοί έλεγαν την αλήθεια. Σε διαφορετική περίπτωση θα τιμωρούνταν αυστηρά για το ψεύδος τους. Τελικά ο Μοσχονησιώτης διαπίστωσε ότι το κάστρο ήταν όντως χωρίς φρουρά, όπως τους είχαν πληροφορήσει οι Αλβανοί και στη διάρκεια της νύκτας το κάστρο είχε καταληφθεί από τους Ελληνες.
Στις 3 Δεκεμβρίου 1822, παραδόθηκε επισήμως το κάστρο στους Έλληνες, με τους Τούρκους πασάδες να στέλνουν απεσταλμένους στον Κολοκοτρώνη για να συζητήσουν τους όρους παράδοσης. Ο Κολοκοτρώνης τούς χάρισε τη ζωή, προστάζοντάς τους να παραδώσουν τα φρούρια και να φύγουν αμέσως από την πόλη του Ναυπλίου άοπλοι. Την ίδια μέρα οι επίσημοι Τούρκοι του Ναυπλίου υπέγραψαν τους όρους αυτούς, με εξαίρεση τον Αλή πασά και τον Σελήμ πασά, οι οποίοι φοβούνταν την οργή του Σουλτάνου. Η πόλη είχε πια περιέλθει σε ελληνική κατοχή και επρόκειτο να αποτελέσει έδρα του Αγώνα για την απελευθέρωση
Ιστορική σημασία
Η κατάκτηση της πόλης του Ναυπλίου αποτέλεσε γεγονός εξέχουσας σημασίας για την Επανάσταση, αφού η νίκη αυτή ανύψωσε ιδιαίτερα το ηθικό των Ελλήνων σε ένα πολύ κρίσιμο σταυροδρόμι για την Εθναφύπνιση του γένους. Η νίκη αυτή στήριξε την Κυβέρνηση της εποχής ενώ η ενεργή παρουσία των Φιλελλήνων στις αποφάσεις αλλά και στις πολεμικές επιχειρήσεις έκανε το φιλελληνικό κίνημα γνωστό σ' όλη την Ευρώπη. Ταυτόχρονα, σηματοδότησε την άνοδο στην Αρχιστρατηγία του Θεόδωρου Κολοκοτρώνη που μαζί με τον Δημ. Υψηλάντη έθεσαν σε εφαρμογή ολοκληρωμένα σχέδια δράσης εγκαταλείποντας τον άτακτο πόλεμο.
Επίσης, η Πελοπόννησος επανάκτησε τη σύνδεσή της με τη θάλασα αλλά και την πρόσβαση της στα νησιά του Σαρωνικού και του Αιγαίου. Η ύπαρξη αυτής της διόδου συνέβαλλε καταλυτικά στον αγώνα αφού πάρα πολλές μεταφορές πολεμοεφοδίων συντελέστηκαν μέσα από αυτήν. Η Πελοπόννησος δεν ήταν πια ξεκομμένη από τον υπόλοιπο κόσμο. Το λιμάνι του Ναυπλίου ήταν η πύλη σε υλικά και πνευματικά αγαθά.
Τέλος, η συγκέντρωση στην πόλη ευπόρων οικογενειεών ανάγκασε την Κυβέρνηση να "δώσει" πνευματική ζωή στην πόλη. Η πρώην έρημη πόλη μετατράπηκε σε ζωντανή με πληθυσμό που ξεπερνούσε τις 30,000. Ταυτόχρονα διοργανώθηκαν πολλές πολιτιστικές και θεατρικές εκδηλώσεις. Η αίσθηση όμως που αναδύονταν ήταν αυτή της Βαβυλωνίας τόσο στη γλώσσα όσο και στα ήθη και έθιμα με τη τόσο μεγάλη διαφορετικότητα του πληθυσμού σε καταγωγή και εθνικότητα.
Μνήμη
μικρογραφία|Παλαμήδι μικρογραφία|Πλατεία Φιλελλήνων, Ναύπλιο Το Παλαμήδι είναι ένα σημαντικό φρούριο του Ναυπλίου, που κατασκευάστηκε από τους Βενετούς, και στο οποίο οχυρώθηκαν οι Τούρκοι κατά τη διάρκεια της Επανάστασης
Επί πρόσθετα, υπάρχει η Εθνική Πινακοθήκη, που εκθέτει πίνακες, ζωγραφιές και άλλα έργα από την Επανάσταση του 1821. Στο μουσείο εκτίθενται στοιχεία που αφορούν και στην Επανάσταση στη Μολδοβλαχία και αναφέρονται πολλά γεγονότα της Επανάστασης που συνέβησαν κυρίως στον ελλαδικό χώρο. Ακόμα, γνωστή είναι και η τριγωνικού σχήματος Πλατεία Φιλελλήνων όπου τιμούνται οι Γάλλοι Φιλέλληνες, οι οποίοι θυσιάστηκαν κατά την Επανάσταση του 1821. Μάλιστα, πολύ πρόσφατα τοποθετήθηκε στην πλατεία και προτομή της Μαντούς Μαυρογένους.μικρογραφία|Μαντώ Μαυρογένους
Παραπομπές
Κατηγορία:Μάχες της Ελληνικής Επανάστασης του 1821
Ανισσαράς Ηρακλείου
Ο Ανισσαράς είναι χωριό της δημοτικής κοινότητας Λιμένος Χερσονήσου, της δημοτικής ενότητας και δήμου Χερσονήσου, της περιφερειακής ενότητας (τέως νομού) Ηρακλείου, στην περιφέρεια Κρήτης, σύμφωνα με το πρόγραμμα Καλλικράτης. Πριν το σχέδιο Καποδίστριας και το πρόγραμμα Καλλικράτης, ανήκε στην επαρχία Πεδιάδας του νομού Ηρακλείου, στο γεωγραφικό διαμέρισμα Κρήτης.
Γεωγραφία
Ο Ανισσαράς είναι παραθαλάσσιο χωριό στο βορειοανατολικό τμήμα του νομού Ηρακλείου. Βρίσκεται στην ευρύτερη τουριστική περιοχή της Χερσονήσου, πάνω στο ακρωτήριο Χερσονήσου και την αρχή του κόλπου Μαλίων, σε μέσο σταθμικό υψόμετρο 20. Απέχει 25 χλμ. περίπου Α. του Ηρακλείου.
Διοικητικές μεταβολές μέχρι τον «Καλλικράτη»
Ο οικισμός αναγνωρίστηκε το 1991 και προσαρτήθηκε στην κοινότητα Λιμένος Χερσονήσου του νομού Ηρακλείου. Με το ΦΕΚ 244Α - 04/12/1997 αποσπάστηκε από την κοινότητα Λιμένος Χερσονήσου και προσαρτήθηκε στον δήμο Χερσονήσου.
Γενικά στοιχεία
Παλαιότερα, η περιοχή ήταν καθαρά γεωργική, με εύφορο έδαφος, πυκνή βλάστηση και αρκετά πηγάδια. Οι κάτοικοι από τα γύρω χωριά καλλιεργούσαν τη γη και η περιοχή ήταν ονομαστή για τα μποστάνια της. Ωστόσο, ο Ανισσαράς γνώρισε μεγάλη ανάπτυξη τα τελευταία 20 χρόνια λόγω του τουρισμού και, πλέον, εντάσσεται στην ευρύτερη τουριστική περιοχή της Χερσονήσου με τις πολλές ξενοδοχειακές μονάδες.
Εξωτερικοί σύνδεσμοι
Κατηγορία: Δήμος Χερσονήσου Κατηγορία:Χωριά του νομού Ηρακλείου
Κάστρο της Οουάβα
Το Κάστρο των Πιαστ της Οουάβα (πολωνικά: Zamek Piastowski w Oławie) είναι αναγεννησιακό-μπαρόκ κάστρο, το οποίο βρίσκεται στη θέση ενός πρώην γοτθικού κάστρου. Το αρχικό κάστρο είχε χτιστεί από τον Δούκα Λουδοβίκο Γ΄ το δεύτερο μισό του 14ου αιώνα. Ήταν το τρίτο κάστρο στην Οουάβα, με το πρώτο να είναι η έδρα των καστελάνων, που βρίσκεται στα νοτιοανατολικά της πόλης. Παρέμεινε αναπόσπαστο μέρος της άμυνας της πόλης μέχρι τους Πολέμους των Χουσιτών.
Κατασκευή
Το αναγεννησιακό κάστρο χτίστηκε από τον άρχοντα Γιάκουμπ του Μιλάνου (πιθανότατα με το επώνυμο Παρ, οικοδόμος του Κάστρο του Μπόλκουφ), το οποίο συνεχίστηκε από τον κουνιάδο του Μπέρναρντ Νιούρον το 1588. Μετά από διάφορες ανακατασκευές, αυτό το τμήμα του κάστρου στεγάζει τώρα το πρυτανείο της τοπικής ενοριακής εκκλησίας των Αγίων Αποστόλου Πέτρου και Παύλου. Η ανοικοδόμηση κάλυψε ολόκληρο το γοτθικό κάστρο, όπου περιλάμβανε την πρώην πλέον δυτική και βόρεια πτέρυγα του κάστρου-εκκλησίας. Ο πύργος του κάστρου-εκκλησίας, το τελευταίο μέρος της βόρειας πτέρυγας, κατέρρευσε στα τελευταία χρόνια της δεκαετίας του 1970.
Το σημερινό κάστρο-εκκλησία έχει επίσης ένα υπόστεγο δύο επιπέδων κατασκευασμένο σε πρώιμο μπαρόκ αρχιτεκτονικό στυλ, χτισμένο στη δυτική πλευρά του αναγεννησιακού κάστρου. Το υπόστεγο κατασκευάστηκε από Ιταλούς δασκάλους κατά τη διάρκεια της βασιλείας του Χριστιανού του Μπζεγκ (1618 – 1672). Το κτίριο του κάστρου ονομάζεται Christianbau. Πιθανότατα σχεδιάστηκε και κατασκευάστηκε από τον Κάρλο Ροσι, έναν Ιταλό αρχιτέκτονα που πέρασε το μεγαλύτερο μέρος της καριέρας του στη Ρωσία και την Πολωνία. Η τοποθεσία περιελάμβανε έναν κήπο με ταράτσα που ήταν ασύμβατος με το πολωνικό κλίμα, προκαλώντας την ταχεία καταστροφή του.
Ιδιοκτήτες και κάτοικοι
Το κάστρο ήταν μέρος της άμυνας που χρησιμοποιούσε ο Οίκος των Πιαστ για να προστατεύσει τα εδάφη τους από την εισβολή των διάφορων εχθρών τους. Η βασιλική τους κυριαρχία στην Πολωνία έληξε το 1370, αλλά η οικογένεια συνέχισε να κυριαρχεί στις περιοχές που συνορεύουν με τη Βοημία και τη Μοραβία. Τον 17ο αιώνα, ο τελευταίος δούκας, ο Χριστιανός, άφησε το κάστρο στη χήρα του, Λουίζα του Άνχαλτ-Ντέσαου, ως προίκα της. Ήταν επίσης αντιβασιλέας του γιου της, Γκέοργκ Γουίλιαμ, μέχρι το θάνατό του από ευλογιά το 1675. το αγόρι ήταν ο τελευταίος αρσενικός Πιαστ. Παρέμεινε στο κάστρο μέχρι τον θάνατό της το 1680 και στη συνέχεια ο αυτοκράτορας της Αγίας Ρωμαϊκής Αυτοκρατορίας Ιωσήφ Α΄ κατέσχεσε τα εδάφη και τα κάστρα των Πιαστ.